REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/20-01/3

URBROJ: 238/10-01-01/1-20-28

Ivanić-Grad, 27. svibnja 2020.

**GRADSKO VIJEĆE GRADA IVANIĆ-GRADA**

n/r predsjednika Željka Pongraca

**PREDMET: Prijedlog Odluke o davanju suglasnosti na izmjene i dopune Društvenog ugovora o osnivanju društva s ograničenom odgovornošću Ivaplin d.o.o. za distribuciju i opskrbu plinom**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14, 01/18 i 03/20), Gradonačelnik Grada Ivanić-Grada, utvrdio je prijedlog

**O D L U K E**

**o davanju suglasnosti na izmjene i dopune Društvenog ugovora o osnivanju društva s ograničenom odgovornošću Ivaplin d.o.o. za distribuciju i opskrbu plinom**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskog vijeća određuje se Tihana Vuković Počuč, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK :

Javor Bojan Leš, dr.vet.med.

Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17 i 98/19), članka 35. Statuta Grada Ivanić-Grada (Službeni glasnik, broj 02/14, 01/18 i 03/20), Gradsko vijeće Grada Ivanić-Grada na svojoj --. sjednici održanoj dana --. lipnja 2020. godine donijelo je sljedeću

**O D L U K U**

**o davanju suglasnosti na izmjene i dopune Društvenog ugovora o osnivanju društva s ograničenom odgovornošću Ivaplin d.o.o. za distribuciju i opskrbu plinom**

Gradsko vijeće Grada Ivanić-Grada daje suglasnost na izmjene i dopune Društvenog ugovora o osnivanju društva s ograničenom odgovornošću Ivaplin d.o.o. za distribuciju i opskrbu plinom i to pročišćenog teksta Društvenog ugovora od 17.04.2019. godine ( u daljnjem tekstu: Društveni ugovor ), a po člancima Društvenog ugovora, sukladno daljnjim odredbama ove Odluke.

Daje se suglasnost na izmjene i dopune članaka 28. i 29. Društvenog ugovora, koji nakon izmjena i dopuna glase:

„ **Članak 28.**

Nadzorni odbor radi i donosi odluke na sjednicama što ih saziva predsjednik nadzornog odbora.

Sjednice nadzornog odbora vodi predsjednik nadzornog odbora, a u slučaju njegove spriječenosti zamjenik. Predsjednik odnosno zamjenik određuje redoslijed raspravljanja, te redoslijed i način glasovanja.

Svaki član nadzornog odbora ili uprava može uz navođenje razloga zatražiti da predsjednik nadzornog odbora sazove sjednicu odbora. U tom slučaju sjednica se mora održati u roku od 15 dana.

Sjednice nadzornog odbora moraju se sazvati najmanje jednom polugodišnje.

Na svojim sjednicama nadzorni odbor donosi zaključke i odluke iz svoje nadležnosti, koje se unose u zapisnik sa sjednice kojeg potpisuje predsjednik nadzornog odbora.

Detaljnije uređenje postupka pripreme i sazivanja sjednica, te rada na sjednicama regulirat će nadzorni odbor donošenjem poslovnika o radu nadzornog odbora.

**Članak 29.**

Nadzorni odbor može donositi odluke ako na sjednici prisustvuje natpolovična većina od ukupnog broja njegovih članova.

Pri odlučivanju svakom članu nadzornog odbora pripada 1 ( jedan ) glas.

Nadzorni odbor donosi odluke natpolovičnom većinom danih glasova članova, osim ako zakonom ili društvenim ugovorom nije predviđena drukčija većina.

Član nadzornog odbora koji je spriječen prisustvovati sjednici nadzornog odbora može glasovati telefonski, putem elektroničke pošte, pisma odnosno putem telefax poruke, ako se tome ne usprotivi niti jedan član nadzornog odbora.

Članovi nadzornog odbora dužni su kao poslovnu tajnu čuvati sve podatke koji čine poslovnu tajnu društva, a koji im postanu dostupni tijekom i u svezi obavljanja njihove funkcije.“

Daje se suglasnost nadležnim tijelima trgovačkog društva Ivaplin d.o.o. na provedbu svih radnji i postupaka koji se odnose na upis izmjena i dopuna odnosno promjena Društvenog ugovora u sudski registar nadležnog suda, po njihovu donošenju, kao i na izradu i utvrđivanje pročišćenog teksta predmetnog Društvenog ugovora, u skladu s ovom odlukom.

Ova Odluka stupa na snagu danom donošenja, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_ 2020. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju suglasnosti na izmjene i dopune Društvenog ugovora o osnivanju društva s ograničenom odgovornošću Ivaplin d.o.o. za distribuciju i opskrbu plinom |
| **PRAVNI TEMELJ:** | Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17 i 98/19), i članka 35. Statuta Grada Ivanić-Grada (Službeni glasnik, broj 02/14, 01/18 i 03/20) |
| **STRUČNA OBRADA:** | Upravni odjel za lokalnu samoupravu, pravne poslove i društvenu djelatnost |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Dosadašnje odredbe članka 28. i 29. Društvenog ugovora ( pročišćeni tekst od 17.04.2019. ) glase:

„ **Članak 28.**

Nadzorni odbor djeluje na sjednicama što ih saziva predsjednik nadzornog odbora.

Svaki član nadzornog odbora ili uprava može uz navođenje razloga zatražiti da predsjednik sazove sjednicu odbora. U tom slučaju sjednica se mora održati u roku od 15 dana.

Sjednice nadzornog odbora moraju se sazivati najmanje jednom polugodišnje.

Na svojim sjednicama nadzorni odbor donosi zaključke i odluke iz svoje nadležnosti koje se unose u zapisnik sa sjednice kojeg potpisuje predsjednik.

**Članak 29.**

Sjednice nadzornog odbora valjane su ako im prisustvuju svi članovi. Pri odlučivanju svakom članu nadzornog odbora pripada 1 ( jedan ) glas.

Odluke i zaključci na sjednicama donose se natpolovičnom većinom od ukupnog broja svih članova nadzornog odbora.“

Prijedlogom predmetne Odluke članak 28. se dopunjuje i mijenja na način na se detaljnije propisuje način rada sjednica nadzornog odbora tako da iste vodi predsjednik nadzornog odbora, a uvodi se i mogućnost vođenja sjednica nadzornog odbora od strane zamjenika nadzornog odbora.

Također, propisuje se da će se način rada nadzornog odbora detaljnije urediti donošenjem poslovnika o radu nadzornog odbora.

Dosadašnji članak 29. Društvenog ugovora predviđao je valjanost sjednica nadzornog odbora samo u slučaju ako su prisutni svi članovi. Člankom 29. prijedloga predmetne odluke propisuje se da nadzorni odbor može odluke donositi ako na sjednici prisustvuje natpolovična većina ukupnog broja njegovih članova, a pri odlučivanju svakom članu nadzornog odbora pripada jedan glas.

Uvedena je mogućnost glasovanja telefonom, putem elektroničke pošte odnosno telefax poruke ukoliko se navedenome ne usprotivi niti jedan član nadzornog odbora, a također uvedena je za članove nadzornog odbora i dužnost čuvanja poslovne tajne društva.